Saadud väärteoprotokollis oli keeruline teo kirjeldus, kuid arvestades märkide hulka, mis tänava algusse oli üles kruvitud, on see ka täiesti mõistetav (vt fotot 1). Rikkumise lühikirjeldus oli järgmine: Parkis mootorsõiduki Tallinnas Väike-Karja tn 10 LM 388 (312; 362) 579, lk 891b kirjaga v.a 10.00-06.00 erilubadega, eriluba omamata mõjupiirkonnas, rikkudes sellega LE § 152 p 1 nõudeid. Eelnevat kõnekeelde pannes oli rikkumise sisuks mootorsõiduki parkimine Tallinnas Väike-Karja tn 10 liiklusmärkide mõjualal (mootorsõiduki sõidukeeld, parkimise keeld) lisatingimusega välja arvatud mootorsõidukite sissesõit ja laadimine 06.00-10.00 ja erilubadega 10.00-06.00, selleks vastavat luba omamata.